b'\n_START_ARTICLE_\nSylwester Bednarek\n_START_SECTION_\nJunior\n_START_PARAGRAPH_\nBednarek deltok ved ungdoms-VM i friidrett i Marrakech i 2005 og junior-VM i friidrett Beijing i 2006, og fikk fjerdeplass i begge disse mesterskapene. Kinesiske Huang Haiqiang vant begge disse mesterskapene. _NEWLINE_I 2007 deltok han ved junior-EM Hengelo, der han med 2,21 endte p\xc3\xa5 sjetteplass. Oleksandr Nartov vant konkurransen med 2,23, og alle hopperne fra andre til sjetteplass hadde 2,21 som h\xc3\xb8yeste hopp. \xc3\x85ret etter, i 2008, deltok han i junior-VM i Bydgoszcz i Polen, der han vant sin f\xc3\xb8rste store internasjonale medalje, da han fikk s\xc3\xb8lv bak ukrainske Bohdan Bondarenko, med h\xc3\xb8yden 2,24. _NEWLINE_I 2009 ble han U23-europamester i Kaunas. Han greide 2,28, som var ny personlig rekord.\n_START_SECTION_\nSenior\n_START_PARAGRAPH_\nVed EM i friidrett innend\xc3\xb8rs 2009 greide han 2,22 meter i kvalifiseringen, men gikk ikke til finalen. Bedre gikk det ved VM i Berlin samme \xc3\xa5r. Han fikk ny personlig rekord p\xc3\xa5 2,32, og fikk bronse bak Jaroslav Rybakov og Kyriakos Ioannou. _NEWLINE_Han deltok i Lag-EM 2010 i Bergen der han kom p\xc3\xa5 8.-plass, og EM 2010 i Barcelona der han kom p\xc3\xa5 10.-plass.'